CELEX: 32017R1904
Language: et
Date: 2017-10-18 00:00:00
Title: Komisjoni rakendusmäärus (EL) 2017/1904, 18. oktoober 2017, milles käsitletakse loa andmist Bacillus licheniformis'e (DSM 28710) valmistise kasutamiseks broilerite ja munakanade söödalisandina (loa hoidja Huvepharma NV) (EMPs kohaldatav tekst )

19.10.2017   
               
               
                  ET
               
               
                  Euroopa Liidu Teataja
               
               
                  L 269/27
               
            KOMISJONI RAKENDUSMÄÄRUS (EL) 2017/1904,
      18. oktoober 2017,
      milles käsitletakse loa andmist Bacillus licheniformis'e (DSM 28710) valmistise kasutamiseks broilerite ja munakanade söödalisandina (loa hoidja Huvepharma NV)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
               
            
                  (2)
               
               
                  Kooskõlas määruse (EÜ) nr 1831/2003 artikliga 7 esitati taotlus Bacillus licheniformis'e (DSM 28710) valmistisele loa andmiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
               
            
                  (3)
               
               
                  Taotluses käsitletakse Bacillus licheniformis'e (DSM 28710) valmistise lubamist broilerite ja munakanade jaoks ette nähtud söödalisandina ning selle klassifitseerimist söödalisandite kategooriasse „zootehnilised lisandid“.
               
            
                  (4)
               
               
                  Euroopa Toiduohutusamet (edaspidi „amet“) jõudis oma 18. oktoobri 2016. aasta arvamuses (2) järeldusele, et kavandatud kasutustingimuste juures ei avalda Bacillus licheniformis'e (DSM 28710) valmistis kahjulikku mõju loomade ja inimeste tervisele ega keskkonnale ning võib parandada broilerite söödaväärindust, ning et seda järeldust võib laiendada munakanadele. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
               
            
                  (5)
               
               
                  
                     Bacillus licheniformis'e (DSM 28710) valmistise hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks vastavalt käesoleva määruse lisas esitatud tingimustele.
               
            
                  (6)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 18. oktoober 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  EFSA Journal 2016; 14(11): 4615.
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     CFU/kg täissöödas, mille niiskusesisaldus on 12 %
                  
               
                     
                        Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained
                     
                  
               
                     4b1828
                  
                  
                     Huvepharma NV
                  
                  
                     
                        Bacillus licheniformis (DSM 28710)
                  
                  
                     
                        Söödalisandi koostis
                     
                     
                        Bacillus licheniformis'e (DSM 28710) valmistis,
                     sisaldab vähemalt 3,2 × 109 CFU/g lisandis.
                     Tahkis
                     
                        Toimeaine kirjeldus
                     
                     
                        Bacillus licheniformis'e (DSM 28710) valmistis
                     
                        Analüüsimeetod
                         (1)
                     
                     
                        Bacillus licheniformis'e (DSM 28710) loendamiseks söödalisandis, eelsegus ja söödas:
                     pindkülvimeetod EN 15784
                     
                        Bacillus licheniformis'e (DSM 28710) määramiseks Määramine: impulssvälja-geelelektroforees (PFGE)
                  
                  
                     Broilerid
                     Munakanad
                  
                  
                     —
                  
                  
                     1,6 × 109
                     
                  
                  
                     —
                  
                  
                     
                                 1.
                              
                              
                                 Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                              
                           
                                 2.
                              
                              
                                 Lubatud kasutada söödas, mis sisaldab mõnda järgmistest lubatud koktsidiostaatikumidest: dekokvinaat, diklasuriil, halofuginoon, nikarbasiin, robenidiinvesinikkloriid, naatriumlasalotsiid A, ammooniummaduramütsiin, naatriummonensiin, narasiin või naatriumsalinomütsiin.
                              
                           
                                 3.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha- ja silmakaitsevahendeid.
                              
                           
                  
                     8. november 2027
                  
               
            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports